Mues da derzue auso grad säge, dass me bim Bärndütsch nid nume merkt, wohär dr Schnuri chunnt, es het ou no dr Vorteil, dass die andere, wo's läse, de ou verstöh! Und drum bini gottefroh, das ig in Bärn uf die Wält purzlet bi und sider denn ou scho mängs Jahr dr schönscht Dialäkt schnure. Immerhin ischs ja bezeichnend, dass sech Bärndütsch ou am beschte zum Singe eignet, wie üsi Mundartbänds täglech am Radio (...vor em Penne zieh-n-i no schnäu d'Antenne *sing*)  bewiise.    Zum Erschtuune vo vilne hani dr Sanggaller Dialäkt sehr gärn, d'Lozärner chame nid läse ("ech danke vellmoll" !), bi de Boosler chunnt mer d'Galle höch. D'Appizäller und d'Urner töne ou no ganz interessant. Die usem "Espace Mittelland" si irgendwie weder Fisch no Vogu.... Aber mir si alli us em gliche Land und drum hei mir üs ou alli trotzdäm gärn, oder? I däm Sinn,